Am Mäntig morge hämer eigenli richtig  Egmont Nationalpark wellä mit em Mount Taranaki. Leider isch s'Wätter alles anderi als vielversprächend gsii, und dorum hämer stattdesse richtig Mitti vo de Nordinsle ziiled, womer gwüsst händ, dass am Zischtig schön Wätter sett sii. Vo Wanganui us hämer dorum, nachdem mer no uf en Ussichtsturm klättered sind, d'Riverroad unter d'Räder gnoh - ei "Scenic Route" me﻿h. Aber die Strass isch würkli speziell schön gsii - wänns au denn es ziitli chli Unteered gsii isch, was mer irgendwie im voruus uf de Chartene  überlueged ghaa händ. Aber gäll, je schöner d'Gägend, desto schmaler und kurviger werded d'Strössli hald - und e Tafle wo seit, die nöchschte 64km segs chli kurvig, gseht mer au ned all Tag